ai4bharat/Pralekha huggingface dataset:
|
جل شکتی وزارت
|
سووَچھ بھارت ابھیان کے تحت بیت الخلاء
جل شکتی کے وزیر جناب پرہلاد سنگھ پٹیل نے آج لوک سبھا میں ایک تحریری جواب میں مطلع کیا کہ سووَچھ بھارت مشن  [ایس بی ایم ] حکومت کے ذریعہ 2 اکتوبر 2014 کو لانچ کیا گیا تھا، جس کا مقصد، تمام دیہی کنبوں کو بیت الخلاؤں تک رسائی فراہم کراکے ملک کو 2 اکتوبر 2019 تک کھلے میں رفع حاجت  سے مبرا بنانا تھا۔ حالانکہ ریاستوں/ مرکز کے زیر انتظام علاقوں کواس پروگرام کے تحت کسی بھی محروم کنبے پر احاطہ کرنے کا مشورہ دیا گیا تھا تاکہ کوئی بھی کنبہ محروم نہ رہ جائے۔ اوڈی ایف درجہ حاصل کر لینے کے بعد، سووَچھ بھارت مشن  کے دوسرے مرحلے کا آغاز یکم اپریل 2020 سے کیا گیا اور اس کے تحت او ڈی ایف درجہ کو برقرار رکھنے پر توجہ مرکوز کرنا، اور ٹھوس و رقیق فضلہ انتظام کاری  کے ساتھ مواضعات کو 2024-25 تک او ڈی ایف سے او ڈی ایف پلس میں تبدیل کرنا مقصود تھا۔
سووَچھ بھارت گرامین 2022 کے سروے ، جس کا اہتمام پینے کے پانی اور صفائی ستھرائی کے محکمہ کے ذریعہ ایک آزاد ایجنسی کے توسط سے کرایا گیا، کے مطابق 95.4 فیصد کنبوں کو بیت الخلاؤں تک رسائی حاصل ہے۔
ایس بی ایم  مرحلہ-2 کے تحت بھی، نئے اور محروم رہ گئے کنبوں کے لیے انفرادی طور پر بیت الخلاؤں کی تعمیر کی غرض سے مالی ترغیبات فراہم کرانے کی گنجائش رکھی گئی ہے۔ آن لائن مربوط انتظام کاری اطلاعاتی نظام  پر ریاستوں / مرکز کے زیر انتظام علاقوں کے ذریعہ فراہم کی گئی رپورٹ کے مطابق، 2 اکتوبر 2014 کو ایس بی ایم  کے آغاز سے لے کر، اس پروگرام کے تحت اب تک 11.09 کروڑ آئی ایچ ایچ ایل تعمیر کیے جا چکے ہیں۔ ریاست/مرکز کے زیر انتظام علاقہ کے لحاظ سے تفصیل ضمیمہ میں دی گئی ہے۔
ضمیمہ
|
|
2 اکتوبر 2014 سے سی بی ایم  کے تحت ریاست/ مرکز کے زیر انتظام علاقہ کے لحاظ سے تعمیر شدہ انفرادی گھروں کی بیت الخلاؤ کی تعداد
|
|
|
|
|
|
|
|
نمبر شمار
|
|
ریاست/مرکز کے زیر انتظام علاقہ
|
|
2 اکتوبر 2014 سے تعمیر شدہ آئی ایچ ایچ ایل کی تعداد
|
|
1
|
|
انڈمان اور نکوبار جزائر
|
|
22,527
|
|
2
|
|
آندھرا پردیش
|
|
42,78,472
|
|
3
|
|
اروناچل پردیش
|
|
1,48,035
|
|
4
|
|
آسام
|
|
41,14,535
|
|
5
|
|
بہار
|
|
1,23,46,133
|
|
6
|
|
چھتیس گڑھ
|
|
34,55,947
|
|
7
|
|
دادرا اور نگر حویلی اور دمن اور دیو
|
|
22,562
|
|
8
|
|
گوا
|
|
28,637
|
|
9
|
|
گجرات
|
|
42,36,276
|
|
10
|
|
ہریانہ
|
|
6,94,800
|
|
11
|
|
ہماچل پردیش
|
|
2,03,695
|
|
12
|
|
جموں وکشمیر
|
|
13,13,302
|
|
13
|
|
جھارکھنڈ
|
|
41,56,776
|
|
14
|
|
کرناٹک
|
|
46,32,294
|
|
15
|
|
کیرلا
|
|
2,43,492
|
|
16
|
|
لداخ
|
|
18,516
|
|
17
|
|
لکشادیپ
|
|
0
|
|
18
|
|
مدھیہ پردیش
|
|
73,03,605
|
|
19
|
|
مہاراشٹر
|
|
69,13,882
|
|
20
|
|
منی پور
|
|
2,72,354
|
|
21
|
|
میگھالیہ
|
|
2,91,499
|
|
22
|
|
میزورم
|
|
46,125
|
|
23
|
|
ناگالینڈ
|
|
1,49,242
|
|
24
|
|
اڈیشا
|
|
72,13,828
|
|
25
|
|
پڈوچیری
|
|
29,695
|
|
26
|
|
پنجاب
|
|
5,32,730
|
|
27
|
|
راجستھان
|
|
82,94,142
|
|
28
|
|
سکم
|
|
13,878
|
|
29
|
|
تمل ناڈو
|
|
55,51,973
|
|
30
|
|
تلنگانہ
|
|
31,07,081
|
|
31
|
|
تری پورہ
|
|
4,53,808
|
|
32
|
|
اترپردیش
|
|
2,25,58,260
|
|
33
|
|
اتراکھنڈ
|
|
5,31,218
|
|
34
|
|
مغربی بنگال
|
|
77,22,817
|
|
|
|
مجموعی تعداد
|
|
11,09,02,136
خواتین اور بچوں کی ترقیات کی وزارت
این سی ڈبلیو نے این آر آئی شادیوں میں چھوڑی ہوئی خواتین کو انصاف تک بین الاقوامی رسائی کے لیے مشاورت کا اہتمام کیا
نئی دہلی،یکم جون 2022/
خواتین کے قومی کمیشن  نے ’این آر آئی شادیوں میں چھوڑی ہوئی خواتین کے لیے انصاف تک بین الاقوامی رسائی: پالیسی اور طریقہ کار کی خامیاں‘ پر ایک مشاورت کا اہتمام کیا تاکہ تمام متعلقہ فریقین کو ایک جگہ پر اکٹھا کیا جا سکے جو ہندوستانی خواتین کو ان کے این آر آئی شوہروں کی طرف سے چھوڑ دیے جانے پر راحت پہنچانے کے لیے پلیٹ فارم مہیا کیا جاسکے اور این آر آئی ازدواجی معاملات سے نمٹنے میں درپیش چیلنجوں اور تکنیکی مسائل پر غور و فکر کیا جاسکے ۔
مختلف آراء حاصل کرنے کے لیے، کمیشن نے خواتین اور بچوں کی ترقی کی وزارت، وزارت خارجہ، وزارت داخلہ، غیر سرکاری تنظیموں اور متعلقہ قانون نافذ کرنے والی ایجنسیوں جیسے کہ پولیس، بیرون ملک ہندوستانی سفارت خانوں/ مشنوں، علاقائی پاسپورٹ قومی/ ریاستی/ ڈسٹرکٹ لیگل سروس اتھارٹیز وغیرہ کے افسران اور ماہرین کو این آر آئی ازدواجی معاملات میں درپیش حقیقی چیلنجوں اور مسائل پر غور کرنے کے لیے مدعو کیا۔
مشاورت کو تین تکنیکی اجلاسوں میں تقسیم کیا گیا تھا۔ 'این آر آئیز/پی آئی اوز سے شادی شدہ ہندوستانی خواتین کو درپیش مسائل کی شناخت'، 'انصاف تک رسائی: ہندوستانی قانونی نظام میں درپیش چیلنجز' اور 'بیرون ممالک میں انصاف تک رسائی: غیر ملکی قانونی نظام میں درپیش چیلنجز'۔
سیشن کی نظامت ڈاکٹر پام راجپوت، ایگزیکٹو ڈائریکٹر، ویمن ریسورس اینڈ ایڈوکیسی سنٹر، چندی گڑھ، محترمہ نازنین بھسین، آئی پی ایس، ڈی آئی جی، ویمن سیفٹی، ہریانہ اور جسٹس  راکیش کمار گرگ، سابق چیئرمین، پنجاب اسٹیٹ کمیشن برائے این آر آئیز نے کی۔ اوپن ہاؤس ڈسکشن میں مختلف تنظیموں کے ماہرین نے اپنے خیالات کا اظہار کیا۔ مختلف ریاستوں کے شکایت کنندگان نے بھی بحث میں اپنے تجربات کا اظہار کیا۔
پینلسٹس کی طرف سے دی گئی چند اہم تجاویز این آر آئی معاملات سے نمٹنے کے لیے ایجنسیوں/پولیس افسران کے لیے تربیتی پروگراموں کا انعقاد، سفارت خانے کے ذریعے مصیبت زدہ خواتین کے معاملے کو ترجیحی بنیادوں پر اٹھانے ، متاثرین کے لیے ایک قومی ہیلپ لائن قائم کرنا اور انھیں مختلف ایم ای اے ، وغیرہ اسکیموں کے بارے میں آگاہ کرنا شامل تھے۔
ماہرین نے طلاق، نگہداشت، بچوں کی تحویل اور وراثت وغیرہ کے معاملات سے متعلق بیرونی ملک کی عدالت کی طرف سے دیئے گئے حکم نامے کے متاثرین پر پڑنے والے اثرات پر بھی تبادلہ خیال کیا۔
خواتین اور ہندوستانی قانونی نظام کے تحت موجودہ دفعات پر غور کیا جو ایسی خواتین کو راحت فراہم کر سکتے ہیں۔
اس غور و خوض کے ذریعے،این سی ڈبلیو کا مقصد مختلف اسٹیک ہولڈرز کے درمیان بہتر تال میل پیدا کرنا ہے تاکہ متاثرہ خواتین کو انصاف کی فراہمی کے لیے موثر قانونی اقدامات کو تیار کیا جا سکے۔
وزیراعظم کا دفتر
گلاسگو ، برطانیہ میں سی او پی 26 سے الگ ہٹ کر وزیراعظم کی اسرائیل کے وزیراعظم کے ساتھ ملاقات
نئی دہلی،2- نومبر 2021/وزیراعظم جناب نریندر مودی نے 2 نومبر 2021 کو گلاسگو میں سی او پی 26 سے الگ ہٹ کر اسرائیل کے وزیراعظم عزت مآب جناب نافتالی بینت سے ملاقات کی۔ یہ دونوں وزرائےا عظم کے درمیان پہلی ملاقات ہے۔
دونوں لیڈروں نے باہمی اسٹریٹیجک شراکت داری کا جائزہ لیا اور متعدد شعبوں میں ہوئی پیش رفت پر اطمینان کا اظہار کیا۔ دونوں لیڈروں نے خاص طور پر اعلی تکنالوجی اور اختراعات کےشعبے میں اپنے تعاون کو مزید وسیع کرنے پر اتفاق کیا۔
اس بات کو یاد کرتےہوئے کہ آئندہ برس بھارت اور اسرائیل کے درمیان مکمل سفارتی تعلقات کے قیام کو 30 برس مکمل ہوجائیں گے ، وزیراعظم نے جناب بینت کو بھارت آنے کی دعوت پیش کی۔
ش ح۔ ج ق۔ ج
Uno-12488
(
وزیراعظم کا دفتر
ہندوستان-آسٹریلیا معاشی تعاون اور تجارتی معاہدے پر ورچوئل دستخط کی تقریب پر وزیراعظم جناب نریندرمودی کا بیان
نئی دہلی،2 اپریل 2022/
وزیراعظم موریسن،
آسٹریلیا اور ہندوستان کے وزرائے تجارت
اور دونوں ملکوں کے وہ تمام دوست جو ہمارے ساتھ شرکت کررہے ہیں
نمسکار!
ایک مہینے سے بھی کم وقت میں آج میں اپنے دوست اسٹاک کے ساتھ تیسری مرتبہ روبرو ہوں۔ گزشتہ ہفتے ہمارے درمیان ورچوئل سمٹ میں بہت سودمند بات چیت ہوئی تھی۔ اس وقت ہم نے اپنی ٹیموں کو اقتصادی تعاون اور تجارتی معاہدہ مذاکرات کو جلد از جلد مکمل کرنے کی ہدایت دی تھی۔ اور مجھے بہت خوشی ہے کہ آج اس اہم معاہدے پر دستخط کررہے ہیں۔ اس غیر معمولی کامیابی کے لئے میں دونوں ملکوں کے وزرائے تجارت اور عہدیداروںکو دلی مبارک باد دیتا ہوں۔
میں آسٹریلیا کے سابق وزیراعظم اور موجودہ وزیراعظم ماریسن کے تجارتی ایلچی ٹونی ایبٹ کو بھی مبارک باد دیتا ہوں ان کی کوششوں نے اس عمل کو تیز کرنے میں بہت تعاون کیا ہے۔
دوستو!
اتنے کم وقفے میں ایسے اہم معاہدے پر رضامندی ہونا، یہ دیکھاتا ہے کہ دونوں ملکوں کے دمیان آپس میں کتنا اعتماد ہے۔ یہ ہمارے دو طرفہ رشتوں کے لئے ایک تاریخی لمحہ ہے۔ ہماری معیشت کے درمیان ایک دوسرے کی ضرورتوں کو پورا کرنے کی وسیع صلاحیت ہے۔ مجھے پورا یقین ہے کہ اس معاہدے سے ہم ان مواقع کا پورا فائدہ اٹھا پائیں گے۔ یہ معاہدہ ، طلبا ، پیشہ ور افراد اور سیاحوں کے تبادلوں کو آسان بنائے گا اور تعلقات کو مزید مستحکم کرے گا۔ میں ایک بار پھر بھارت-آسٹریلیاا قتصادی تعاون اور تجارتی معاہدے ’’انڈ-اوس ای سی ٹی اے’’ کے موثر اور کامیاب مذاکرات کے لئے دونوں ملکوں کی ٹیموں کو ایک بار پھر مبارک باد دیتا ہوں۔
وزیراعظم موریسن کے ذریعہ آج کی تقریب میں شرکت پر میں دلی طور پر شکریہ ادا کرتا ہوں اور آسٹریلیا میں ہونے والے انتخابات کے کامیاب انعقاد کےلئے نیک خواہشات پیش کرتا ہوں اور میں خواتین کے عالمی کرکٹ کپ کے فائنل کے لئے ، جو کل کھیلا جائے گا، آسٹریلیا کی خواتین کرکٹ ٹیم کو بھی نیک خواہشات پیش کرتا ہوں۔
نمسکار!
نوٹ: یہ وزیراعظم کا بیان کا ترجمہ ہے ، اصل بیان ہندی میں دیا گیا تھا۔
ش ح۔ و ا ۔ج
Uno-3691
(
محنت اور روزگار کی وزارت
کابینہ نے تجارتی یونینوں کو تسلیم کئے جانے سے متعلق شقیں تیار کرنے کے لئے ٹریڈیونین ایکٹ 1926 میں ترمیم کو منظوری دی
نئی دہلی، 2جنوری 2019/ وزیراعظم جناب نریندرمودی کی سربراہی میں مرکزی کابینہ نے ٹریڈ یونینوں کو تسلیم کئے جانے سے متعلق شقیں تیار کرنے کے لئے ٹریڈ یونین ایکٹ 1926 کو منظوری دے دی ہے۔
فائدے:
منظوری سے جو آسانیاں پیدا ہوں گی وہ حسب ذیل ہیں۔
1۔مرکز اور ریاست میں ٹریڈ یونینوں کو تسلیم کیا جانا
2۔ سہ فریقی اداروں میں ورکروں کی صحیح نمائندگی کو یقینی بنانا۔
3۔ حکومت کے ذریعہ ورکروں کی نمائندگی کی من مانی نامزدگی پر روک تھام۔
4۔ مقدمے اور صنعتی بے چینی کم کرنا۔
مجوزہ بل سے اس بات کو یقینی بنایا جاسکے گا کہ حکومت کے ذریعہ سہ فریقی اداروں میں ورکروں کی نمائندگی مزید شفا ف بن جائے گی۔ ٹریڈ یونینیں صنعتی ہم آہنگی کو بنائے رکھنے میں جوابدہ ہوں گی۔ مرکز اور ریاستی سطح پر ٹریڈ یونینو ں کو تسلیم کیے جانے سے اس طرح کے عمل کو محتلف محکموں کے ذریعہ دوہرائے جانے سے بچایا جاسکے گا۔
تسلیم شدہ ٹریڈ یونینوں کو مرکز یا ریاستی سطح پر مخصوص ذمہ داریاں دی جاسکیں گی۔
۔۔۔۔۔۔۔۔۔۔۔
م ن۔ ۔ ج۔
U- 56
(Visitor Counter : 47
بجلی کی وزارت
پاور فاؤنڈیشن اینڈ کلائمیٹ پالیسی انیشیٹو انڈیا پرائیویٹ لمیٹڈ نے بجلی کے شعبے میں پائیدار ترقی کو آگے بڑھانے کے لیے مفاہمت نامے پر دستخط کیے
ایم او یو کا مقصد تقسیم شدہ قابل تجدید توانائی کو فروغ دینا، صلاحیت سازی اور توانائی کی منتقلی سے متعلق خطرات سے نمٹنے کی تدابیرکرنا ہے
پاور فاؤنڈیشن اینڈ کلائمیٹ پالیسی انیشیٹو انڈیا پرائیویٹ لمیٹڈ  نے ایک صاف ستھری توانائی کے مستقبل کی طرف ہندوستان کی پیش رفت میں مدد فراہم کرنے کے لیے مل کر کام کرنے کی غرض سے ایک مفاہمت کی یادداشت  پر دستخط کیے ہیں۔ ایم او یو پر نئی دہلی میں ایک تقریب میں پاور فاؤنڈیشن کی جانب سے ڈائریکٹر  اور چیف انرجی اکانومسٹ ڈاکٹر سمبیت باسو اور کلائمیٹ پالیسی انیشیٹو انڈیا پرائیویٹ لمیٹڈ کی جانب سے ڈائریکٹر شری دھروبا پورکایستھ نے پاور فاؤنڈیشن لمیٹڈ کے ڈائریکٹر جنرل جناب سنجیو نندن سہائے کی موجودگی میں دستخط کیے تھے۔
مفاہمت نامے کے تحت، پاور فاؤنڈیشن اور سی پی آئی تقسیم شدہ قابل تجدید توانائی کو فروغ دینے، متعلقہ شراکت داروں کی صلاحیت سازی، ہندوستان کی توانائی کی منتقلی میں معاونت، اور توانائی کی منتقلی کے عمل میں پیش آنے والے مسائل کے بندوبست کے لئے مل کر کام کریں گے۔ اس ایم او یو کے تحت ایک وسیع فریم ورک فراہم کرنے کا ارادہ کار فرما ہے جس کے تحت دونوں اداروں کے درمیان پاور سیکٹر کی پائیدار ترقی کے شعبوں میں تعاون اور شراکت داری کو فروغ دیا جا سکتا ہے۔
اس موقع پر خطاب کرتے ہوئے ڈاکٹر باسو نے کہا،’’ ایک ایسے وقت میں کہ جب ہندوستان اپنے عالمی ماحولیاتی تبدیلی کے وعدوں کو پورا کرنے کے لیے کام کر رہا ہے، سی پی آئی اور پاور فاؤنڈیشن کے درمیان اس طرح کا تعاون بہت ضروری ہے۔ بجلی کے شعبے میں پائیدار ترقی کو فروغ دینے کے لئے ا یک ساتھ مل کر کام کرتے ہوئے ، مستقبل کے لئے ہم ایک زیادہ صاف ستھرا اور زیادہ لچکدار توانائی کا نظام قائم کرسکتے ہیں ۔‘‘
جناب پورکیاستھا نے کہا، ’’ہم ہندوستان کے پاور سیکٹر میں پائیدار ترقی کو آگے بڑھانے کے مقصد سے پاور فاؤنڈیشن کے ساتھ شراکت داری کے لیے پرجوش ہیں۔ اپنے تعاون کے ذریعے، ہم تقسیم شدہ قابل تجدید توانائی کو اپنانے کو فروغ دینے اور ہندوستان کی توانائی کی منتقلی میں مدد کے لیے پائیدار مالیاتی میکانزم تیار کرنے کی امید کرتے ہیں‘‘۔
پاور فاؤنڈیشن، سوسائٹیز رجسٹریشن ایکٹ 1860 کے تحت رجسٹرڈ سوسائٹی، ایک تھنک ٹینک ہے اور وزارت بجلی کے تحت پالیسی اور ریسرچ کو حمایت دینے والا ادارہ ہے ، جو توانائی کے بدلتے ہوئے منظرنامے پر مثبت اثر ڈالنے کے لیے کام کر رہا ہے۔
سی پی آئی ،کمپنیز ایکٹ، 2013 کے تحت رجسٹرڈ ایک تنظیم ہے، اور بین الاقوامی غیر منافع بخش تنظیم کلائمیٹ پالیسی انیشی ایٹو کا ذیلی ادارہ ہے۔ سی پی آئی ، صاف ستھری توانائی مارکیٹ کو تحریک دینے کی پہل ، صلاحیت سازی کے اقدامات، اور توانائی کی منتقلی میں تحقیق اور تجزیہ کے ذریعے اپنے عالمی موسمیاتی تبدیلی کے وعدوں کو پورا کرنے میں ہندوستان کی مدد کرنے کے لیے کام کر رہی ہے، تقسیم شدہ قابل تجدید توانائی کی تعیناتی کو آگے بڑھانے میں ۔ اور ہندوستان میں توانائی کی منتقلی کے لیے پائیدار فنانسنگ میکانزم تیار کرنے میں پاور فاؤنڈیشن کے ساتھ تعاون کرے گی ۔
سٹرک ٹرانسپورٹ اور شاہراہوں کی وزارت
این ایچ اے آئی نے قلیل مدتی اقدامات کا نفاذ کرکے حادثے کے امکان والی جگہوں کو بہتر بنانے کے لیے پہل کی
سڑک تحفظ کو بڑھانے کے لیے، نیشنل ہائی ویز اتھارٹی آف انڈیا نے پہل کی ہے اور قلیل مدتی اقدامات کو نافذ کرتے ہوئے قومی شاہراہوں پر حادثات کے خطرات والی جگہوں کو بہتر بنانے کے لیے رہنما خطوط جاری کیے ہیں۔ ان رہنما خطوط کے تحت، نیشنل ہائی ویز اتھارٹی آف انڈیا  کے پروجیکٹ ڈائریکٹرز کو یہ اختیار دیا گیا ہے کہ وہ متعلقہ ریاستی پولیس سربراہ یا ضلع روڈ سیفٹی کمیٹی کے ذریعہ زیادہ سے زیادہ 10 لاکھ روپے فی اسپاٹ کے حساب سے شناخت شدہ حادثے کے خطرات والی جگہوں کو درست کریں۔ 10 لاکھ روپے سے زیادہ اور فی سائٹ 25 لاکھ روپے تک کی لاگت کے قلیل مدتی اقدامات متعلقہ علاقائی دفتر کو سونپے گئے ہیں۔
یہ مالی اختیارات این ایچ اے آئی کی طرف سے پہلے جاری کردہ رہنما خطوط کے علاوہ ہیں جہاں پروجیکٹ ڈائریکٹرز 25 لاکھ روپے فی بلیک اسپاٹ تک کی لاگت کے قلیل مدتی اقدامات کے ذریعے روڈ ٹرانسپورٹ اور ہائی ویز کی وزارت کی طرف سے نوٹیفائیڈ بلیک اسپاٹ کی اصلاح کی منظوری دے سکتے ہیں۔ یہاں تک کہ کسی پروجیکٹ سے متعلق مختلف حادثاتی مقامات کو بھی شامل کرتے ہوئے، حادثے کے خطرات والی جگہوں کو بہتر بنانے کے لیے کام کیا جا سکتا ہے۔
روڈ ٹرانسپورٹ اور ہائی ویز کی وزارت مقررہ اصولوں کے مطابق بلیک اسپاٹ کو نوٹیفائی کرتی ہے۔ تاہم، اس نے سڑک تحفظ کو بڑھانے اور صارف کی سہولت کے لیے سڑک نقل و حمل اور شاہراہوں کی وزارت کی طرف سے نوٹیفائیڈ بلیک اسپاٹس کے علاوہ قلیل مدتی اقدامات کے ساتھ قومی شاہراہوں پر حادثات کے خطرات والی جگہوں کو بہتر بنانے کے لیے فعال اقدامات کیے ہیں۔
قلیل مدتی اقدامات میں پیدل چلنے والوں کو سہولیات فراہم کرنا جیسے زیبرا کراسنگ، کریش بیریئرز اور ریلنگس، جنکشن امپرومنٹ، سولر لائٹس/بلنکرز، روڈ انڈیکیٹرز اور ٹریفک کنٹرول کے اقدامات جیسے پیشگی انتباہی علامات کا نفاذ شامل ہیں۔ قومی شاہراہوں پر حفاظت کو بہتر بنانا نیشنل ہائی ویز اتھارٹی آف انڈیا کی اوّلین ترجیح ہے۔ این ایچ اے آئی قومی شاہراہوں پر تمام مسافروں کے لیے محفوظ، ہموار اور بغیر کسی رکاوٹ کے سفر کے احساس کو یقینی بنانے کے لیے پرعزم ہے۔
نائب صدر جمہوریہ ہند کا سکریٹریٹ
نائب صدر جمہوریہ نے نوجوانوں کو ، کامیابی حاصل کرنے کے لئے مصمم ارادے کے ساتھ سخت محنت کرنےکا مشورہ دیا
نائب صدر جمہوریہ نے، نجی شعبے اور این جی اوز سے پیشہ ورانہ تربیت کے ذریعہ نوجوانوں کو بااختیار بنانے کی اپیل کی
ایم وینکیا نائیڈو نے نوجوانوں سے کہا کہ وہ صحیح اقدار کو اپنائیں او ر دیگر لوگوں کے لئے ہمدردی پیدا کریں
نائب صدر جمہوریہ نے وجے واڑہ کے سورن بھارت ٹرسٹ میں پیشہ ورانہ مختلف کورسز کی تربیت حاصل کرنے والوں کے ساتھ بات چیت کی
نائب صدر جمہوریہ ہند جناب ایم وینکیا نائیڈو نے نوجوانوں کو مشورہ دیا ہے کہ وہ کامیابی حاصل کرنے اور مقابلے کا سامنا کرنے کے لئے انتخاب کئے گئے اپنے شعبوں میں علم اور معلومات کے علاوہ مہارت حاصل کرنے کے لئے مصمم ارادے کے ساتھ سخت محنت کریں ۔
وجے واڑہ میں سورن بھارت ٹرسٹ میں مختلف پیشہ ورانہ کورسز کی تربیت حاصل کرنے والو ں سے خطاب کرتے ہوئے انہوں نے ان سے کہا کہ وہ بڑے خواب دیکھیں اور اپنے مقاصدکے حصول کے لئے منظم ڈھنگ سے ڈسپلن اور جانفشانی کے ساتھ کام کریں ۔
اس بات کا ذکر کرتے ہوئے کہ صرف حکومت ہی نوجوانوں کو روزگار فراہم نہیں کراپائے گی ۔ انہوں نے نجی شعبے اور این جی او ز سے اپیل کی کہ وہ بھی انہیں پیشہ ورانہ تربیت فراہم کرکے بااختیار بنائیں اور ضروری ہنر مندی کی تربیت بھی فراہم کریں ،جس سے وہ روزگار تلاش کرسکیں اور اپنے پیروں پر کھڑے ہوسکیں۔
انہوں نے کہا کہ یہ ضروری ہے کہ ملک کی تعمیر کے لئے نوجوانوں کی توانائی کو بروئے کار لایا جائے ۔ نائب صدر جمہوریہ نے کہا کہ وزیراعظم جناب نریندر مودی ہنر مندی پر زیادہ زور دے رہے ہیں اور نوجوانوں کو بااختیار بنارہے ہیں۔ انہوں نے مزید کہا کہ ہنر مندی کے فروغ اور صنعت کاری کی ایک علیحدہ وزارت قائم کی گئی ہے تاکہ اسکل انڈیا  بھارت کا وژن حاصل کیا جاسکے ۔
نائب صدر جمہوریہ نے تربیت پانے والوں کو یہ بھی مشورہ دیا کہ وہ عظیم شخصیتوں اور خواتین کی زندگیوں کے بارے میں پڑھیں اور ان سے تحریک لیں۔ساتھ ہی ساتھ انہیں ایک صحیح اقدار بھی اپنانے چاہئیں اور دیگر لوگوں کے تئیں ہمدردی پیداکریں۔ انہوں نے کہا کہ شئیر اینڈ کئیر یعنی بانٹنا اور دیکھ بھال کا رویہ بھارتی ثقافت کا ستون ہے۔
بھارتی ثقافت کے تحفظ اور اس کو برقراررکھنے کی ضرورت پر زور دیتے ہوئے جناب نائیڈو نے نوجوانوں کو مشورہ دیا کہ وہ اپنی بنیاد کی طرف لوٹیں ۔ انہیں جنک فوڈ یعنی غیر معیاری کھانے کو ترک کرنے کا مشورہ دیتے ہوئے انہوں نے تجویز کیا کہ وہ ایک صحت مند خوراک کھائیں ۔ انہوں نے کہا کہ یہ بات بھی اہم ہے کہ ایک صحت مند طر ززندگی کو برقرار رکھنے کے لئے یوگا جیسی جسمانی سرگرمی باقاعدہ طور پر کی جائے ۔
اس موقع پر سورن بھارت کے چیئر مین ڈاکٹر کامی نینی سرینواس اور دیگر لوگ بھی موجود تھے۔
سائنس اور ٹیکنالوجی کی وزارت
سی ایس آئی آر –سی جی سی آر آئی ، کولکاتہ میں ایک ہفتہ کے ایک لیب پروگرام کے دوران اوپن ڈے اور ہنرمندی کی ترقی کا پروگرام
"ایک ہفتہ کے ایک لیب " پروگرام کے ایک حصے کے طور پر، سی ایس آئی آر –سینٹرل گلاس اینڈ سیریمک ریسرچ انسٹی ٹیوٹ ، کولکاتہ نے 24.08.2023 کو اوپن ڈے اور ہنرمندی کی ترقی کے ایک پروگرام کا انعقاد کیا، جس کا مقصد عام لوگ اور کاریگروں میں سائنس اور ٹیکنولوجی کے سلسلے میں بیداری پیدا کرنا تھا۔ سی ایس آئی آر - سی جی سی آر آئی کی ڈائرکٹر، ڈاکٹر سمن کماری مشرا نے شرکاء کا خیر مقدم کیا۔ سی ایس آئی آر- انسٹی ٹیوٹ آف منرلز اینڈ میٹریلز ٹیکنالوجی کے ڈائریکٹر ڈاکٹر رامانوج نارائن نے اس موقع پر بطور مہمان خصوصی شرکت کی، انہوں نے سائنس اور معاشرے کے درمیان تعلق کو اجاگر کرنے والا لیکچر دیا۔ دیہی اور شہری علاقوں سے تقریباً 100 شرکاء نے پروگرام میں حصہ لیا اور ٹیراکوٹا کے برتن بنانے پر ہنر مندی کا مظاہرہ کیا۔ تقریب کے دوران سی ایس آئی آر - سی جی سی آر آئی مصنوعات اور ٹیکنالوجیز کی نمائش بھی کی گئی۔
کامرس اور صنعت کی وزارتہ
بچہ مزدوروں کی بازآبادکاری کے لئے سروے
نئی دہلی،17؍جولائی،ضلع کی سطح پر بچہ مزدوروں کی شناخت کا بنیادی سروے کرنے کے لئے ضلع پروجیکٹ سوسائیٹیوں کی ضرورت ہے۔نظر ثانی شدہ قومی بچہ مزدور پروجیکٹ  کے رہنما خطوط کے مطابق ، جس ضلع میں سروے کرنے کی ضرورت ہے ، وہاں سروے کے لئے فی ضلع 4 لاکھ روپے خرچ کئے جاسکتے ہیں۔ یہ رقم سروے کرنے والوں کی تربیت ، حقیقی فیلڈ ورک اور ان کی ادائیگی کے لئے معاوضہ سمیت تمام اخراجات کے لئے ہوگی۔ این سی ایل پی کے رہنما خطوط کے مطابق یہ سروے آخری سروے کے بعد تین سال کے اندر متعلقہ این سی ایل پی سوسائیٹیوں کے ذریعے کرائے جانے کی ضرورت ہے۔ 2018-19 کے دوران کُل 30283 بچہ مزدوروں کی شناخت کی گئی تھی۔
یہ معلومات آج راجیہ سبھا میں محنت اور روزگار کے مرکزی وزیر مملکت  جناب سنتوش کمار گنگوار نے ایک تحریری جواب میں فراہم کیں۔
۔۔۔۔۔۔۔۔۔۔۔۔۔۔۔۔۔
(Visitor Counter : 45
کامرس اور صنعت کی وزارتہ
ربر کے کاشتکار
نئیدہلی18جولائی ۔تجارت وصنعت کی وزارت کے وزیر مملکت جناب ہردیپ سنگھ پوری نے لوک سبھا میں ایک تحریر ی جواب میں بتایا کہ قدرتی ربر کی قیمتیں گھریلو اور بین الاقوامی منڈیو ں میں گزشتہ چند برسوںکے دوران نچلی سطح پر برقراررہیں تاہم حالیہ ہفتوں میں ربر کی قیمتوں میں اضافہ رونما ہونا شروع ہوا ہے اور جون 2019 میں آر ایس ایس فو ر گریڈ کی اوسط قیمت 150.29 فی کلوگرام تھی ۔ قدرتی ربر کی قیمتوں کا تعین منڈی کی صورتحال پر منحصر ہوتا ہے، یعنی یہاں منڈی کی قوتیں اپنا کام کرتی ہیں اور متعلقہ جملہ عناصر نے دیگر چیزوں کے علاوہ ربر کی کھپت کرنے والے بڑے ملکوں میں اقتصادی نمو کے رجحانات تیل / سنتھیٹک ربر کی قیمتیں ، موسمیاتی حالات اور مستقبل کی منڈیوں کی ترقی وغیرہ کا بھی اہم کردار ہوتا ہے ۔گھریلو قدرتی ربر کی منڈی عام طور پر عالمی منڈی کے رجحانات کے مطابق چلتی ہے تاہم کبھی کبھی مخصوص خطہ جاتی اور عام طور پر موسم کی وجہ سے کچھ تغیر بھی رونما ہوتا ہے ۔ گھریلو قدرتی ربر کی قیمت براہ راست طور پر قدرتی ربر کی درآمد سے متاثر ہوتی ہے، لہذا قدرتی ربر کی درآمد کوریگولیٹ کرنے کے لئے حکومت نے خشک ربر درآمد کرنے پر عائد محصول 20فیصد یا 30 روپے فی کلوگرام سے بڑھاکر  کے مقابلے میں 25 فیصد یا 30روپے فی کلوگرام کردیا ہے۔ یہ فیصلہ 30 اپریل 2015 سے نافذالعمل ہوا ہے ۔ حکومت نے درآمد شد ہ خشک ربر کو استعمال کرنے کی مدت کو بھی جنوری 2015 میں ، پیشگی لائسنسنگ اسکیم کے تحت متعلقہ مدت کو 18 مہینے سے گھٹاکر 6 مہینے کردیا ہے ۔ غیر ملکی تجارت کے ڈائریکٹر جنرل  نے 20 جنوری 2016 سے قدرتی ربر کو درآمد کرنے پر بندرگاہ پابندی عائد کردی ہے یعنی چنئی اور نہاوا شیوا  کو ایسا کرنے سے روک دیا ہے۔
قدرتی ربر کا شمار ان اشیا میں نہیں ہوتا ، جن کے لئے کم از کم امدادی قیمتوں کا اعلان کیا جاتا ہے ۔ محکمہ تجارت کے تحت ’’ ربر استحکام فنڈ ‘‘ مد نام کی کوئی اسکیم نہیں ہے ۔
تمام قسم کی خشک قدرتی ربر کے سلسلے میں متعین کردہ شرح 25 فیصد کی ہے ۔ اور رقیق ربر  ہرطرح کی پابندی سے مبرّا ہے ۔قدرتی ربر کے لئے موجودہ عملی شرح 25 فیصد یا 30 روپے فی کلوگرام  ہے اور رقیق ربر کے سلسلے میں یہ شرح 70 فیصد یا 49روپے فی کلوگرام  ہے ۔ قدرتی ربر پر عائد درآمداتی محصول پہلے ہی 25 فیصد کی متعین کردہ شرح کے مطابق ہے ، اسے مزید بڑھایا نہیں جاسکتا ۔ رقیق ربر کے سلسلے میں یہ پہلے ہی اعلیٰ شرح پر برقرار ہے اور رقیق ربر کا حصہ 19-2018 کے دوران درآمد کئے گئے ربر میں 1.7فیصد کے بقدر تھا۔
فی الحال کسی طرح کے بقایا جات یا ترغیبات التو ا میں نہیں ہیں ۔ تاہم ایسی درخواستیں جنہیں منظوری دی جاسکے ،یعنی مختص کردہ فنڈ کے تحت مزید درخواستوں کی منظوری جو گزشتہ چند برسوں کے دوران موصول ہوئی ہیں ، دی جاسکتی ہے۔ جب کبھی بھی فنڈ دستیاب کرایا جاتا ہے ، یہ درخواستیں اپنی منظوری کی کیفیت ، اسکیم کے رہنما خطوط اور استفادہ کنندگان کے استحقاق کے لحاظ سے منظوری کے عمل سے گزاری جائیں گی۔
۰۰۰۰۰۰۰۰۰۰۰۰۰۰۰۰۰۰۰۰۰
U-3213
(Visitor Counter : 46
وزیراعظم کا دفتر
وزیر اعظم نے 20ویں ایشین انڈر 20 ایتھلیٹکس چیمپئن شپ میں کھلاڑیوں کی کارکردگی کو سراہا
وزیر اعظم جناب نریندر مودی نے آج 20ویں ایشیائی انڈر 20 ایتھلیٹکس چیمپئن شپ میں شاندار کارکردگی کے لیے کھلاڑیوں کی تعریف اور حوصلہ افزائی کی۔
وزیر اعظم نے ٹویٹ کیا:
"اپنے کھلاڑیوں پر فخر ہے! انہوں نے 20 ویں ایشین انڈر 20 ایتھلیٹکس چیمپئن شپ میں غیر معمولی کارکردگی کا مظاہرہ کیا! 6 گولڈ سمیت 19 تمغوں کے ساتھ، ہندوستان 45 ممالک میں تیسرے نمبر پر آگیا۔ ہم اپنے کھلاڑیوں کی فتح کا جشن مناتے ہیں اور انہیں مبارکباد دیتے ہیں۔ ان کی مستقبل کی کوششوں کے لیے بہترین نیک خواہشات ۔"
ش ح۔ ش ت۔ج
Uno-6009
(
نائب صدر جمہوریہ ہند کا سکریٹریٹ
نائب صدر جمہوریہ نے سابق اٹارنی جنرل جناب سولی سوراب جی کے انتقال پر تعزیت کا اظہار کیا
نئی دہلی، 30/اپریل2021 ۔ نائب صدر جمہوریہ جناب ایم وینکیا نائیڈو نے آج سابق اٹارنی جنرل جناب سولی سوراب جی کو خراج عقیدت پیش کیا، جن کا آج صبح انتقال ہوگیا تھا اور جو کورونا وائرس کے انفیکشن کے شکار تھے۔
جناب سوراب جی کو ایک قدآور قانونی شخصیت قرار دیتے ہوئے نائب صدر نے کہا کہ وہ قانون اور نظام انصاف کے سبھی امور میں ایک انسائیکلوپیڈیا کی حیثیت رکھتے تھے۔ وہ حقوق انسانی کے زبردست حامی تھے اور انھوں نے اپنے کاموں سے بھارت کو بین الاقوامی شہرت دلائی۔
جناب نائیڈو نے کہا کہ اٹارنی جنرل سوراب جی بے داغ راست بازی اور ایمانداری جیسی اعلیٰ صفات والی شخصیت تھے اور انھوں نے ہمیشہ ان کے تئیں اعلیٰ احترام کا جذبہ رکھا۔ یہ بتاتے ہوئے کہ جناب سوراب جی ان کے تئیں بھی محبت کا جذبہ رکھتے تھے، نائب صدر نے کہا کہ ملک نے ان کے انتقال سے ایک معروف ماہر قانون کو کھودیا ہے، جس سے عدلیہ کا ناقابل تلافی نقصان ہوا ہے۔
نائب صدر جمہوریہ نے جناب سوراب جی کی اہلیہ اور ان کے خاندان کے اراکین سے بات چیت کی اور دلی تعزیت کا اظہار کیا۔
وزارت خزانہ
انکم ٹیکس کے محکمہ نے کولکاتہ میں تلاشی کی کارروائی کی
نئی دہلی، 8/جنوری 2021 ۔ انکم ٹیکس کے محکمہ نے 5 جنوری 2021 کو کولکاتہ کے تین ریئل اسٹیٹ اور اسٹاک بروکنگ گروپوں کی تلاشی اور ضبطی کی کارروائی انجام دی۔ تلاشی کی یہ کارروائی محکمہ جاتی ڈیٹابیس میں دستیاب ڈیٹا، ان کے مالی اعلانات  کے تجزیے، بازار سے حاصل خفیہ معلومات اور فیڈ انکوائریز کی بنیاد پر انجام دی گئی۔
تلاشی کی کارروائی سے متعدد ایسے شواہد اجاگر ہوئے جن سے یہ پتہ چلا کہ متعدد فرضی اداروں کا استعمال فرضی شیئر کیپٹل / غیرمحفوظ قرضہ جات کے حصول کے لئے کیا جارہا ہے۔ آؤٹ آف دی بکس کیش کے لین دین کے ثبوت بھی ملے ہیں۔ مزید برآں، فلیٹوں کی فروخت کے حوالے سے غیر اندراج شدہ بڑی مقدار میں ریوینیو کا بھی پتہ چلا ہے۔ کی گئی جانچ پڑتال کے نتیجے میں تلاشی کی کارروائیوں کے دوران یہ بات ثابت ہوئی کہ گروپ کے افراد کاغذی / فرضی کمپنیوں کا استعمال اپنے غیر محسوب رقم کی واپسی کے لئے کرتے تھے۔ اب تک 365 کروڑ روپئے کی ٹیکس چوری کا معاملہ اجاگر ہوا ہے۔ مشخص الیہ  افراد نے 111 کروڑ روپئے کی غیر اعلانیہ آمدنی کا اقرار کیا ہے۔
تلاشی کی کارروائی کے نتیجے میں 3.02 کروڑ روپئے کی غیرمحسوب نقدی اور 72 لاکھ روپئے کے زیورات ضبط کئے گئے۔
مزید جانچ پڑتال جاری ہے۔